Farby fakulty
**Slizolin** (angl. Slytherin) je jedna zo štyroch fakúlt Rokfortskej strednej školy čarodejníckej v 7-dielnej sérií kníh o Harrym Potterovi. Propagačné farby fakulty sú zelená a strieborná. V erbe sa nachádza had, pretože zakladateľ sa vedel zhovárať práve s týmto stvorením. V čase, keď školu navštevoval Harry Potter, vedúcim fakulty po Harryho 6. ročník bol prof. Severus Snape, potom prof. Horace Slughorn.

Medzi členmi slizolinskej a chrabromilskej fakulty panuje odveké nepriateľstvo. Zo Slizolinskej fakulty vzišlo oveľa viac temných mágov ako z hociktorej inej, vrátane najtemnejšieho mága zo všetkých - lorda Voldemorta. Podľa rokfortského hájnika Hagrida sa každý absolvent tejto fakulty "zopsul". 

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Zakladateľ
----------

Slizolin založil **Salazar Slizolin** (angl. Salazar Slytherin). Slizolinov najlepší priateľ zo štyroch zakladateľov bol spočiatku zakladateľ chrabromilskej fakulty, Richard Chrabromil, avšak sa nezhodovali v otázke koho by mali učiť. Slizolin uprednostňoval čistokrvných študentov, čiže študentov, ktorí nemajú v rodokmeni muklov. Pohádal sa s Chrabromilom a odišiel zo školy. Ešte pred odchodom z hradu vytvoril Tajomnú komnatu, ktorú môže otvoriť iba jeho potomok (čarodejník ovládajúci parselčinu - hadí jazyk) a vypustiť z nej všetko zlo, ktoré obsahuje (Bazilisk). Slizolin mal minimálne jedného potomka, z ktorého vznikol rod Gauntovcov. Jeho posledným potomkom bol Tom Marvolo Riddle čiže Lord Voldemort.

Duch fakulty
------------

Duchom fakulty je **Krvavý barón**. Vieme o ňom, že bol zamilovaný do dcéry spoluzakladateľky Rokfortu Brunhildy Bystrohlavovej - Heleny, ktorú zavraždil a následne spáchal samovraždu v lesoch Albánska. Svoj žiaľ prejavuje hlučným strašením a hrkaním reťaze najčastejšie v Astronomickej veži. Spomínaná dcéra tiež ostala na hrade a je to duch Bystrohlavu, Sivá dáma.

„Vystopoval ma až do lesa, kde som sa ukrývala. Keď som sa s ním odmietla vrátiť, použil násilie. Barón mal vždy horkú krv, takže nahnevaný mojim odmietnutím a plný žiarlivosti na moju slobodu, ma prebodol. „Barón? Myslíte – ― „Áno, Krvavého baróna,― dopovedala Šedá dáma. Zdvihla svoj plášť a ukázala mu jedinú ranu na bielej hrudi. „Keď uvidel, čo urobil, premohla ho ľútosť. Vzal zbraň, s ktorou ma zbavil života a zabil sa ňou sám. Aj po toľkých storočiach stále ešte nosí okovy na dôkaz pokánia...
Harry Potter a Dary smrti, kapitola 29 - Stratený diadém.

Vchod do fakulty
----------------

Vstup do slizolinskej klubovne sa nachádza v podzemných žalároch Rokfortu. Vchod sa skrýva za kamennou stenou, na ktorej je vyobrazený had. Klubovňa sa nachádza pod jazerom, takže svetlo je tam zelené. Je plná lebiek a podobných vecí.

### Heslá

* Čistá krv

Slizolin pohľadom triediaceho klobúka
-------------------------------------

* v Harry Potter a Kameň mudrcov:

|  |  |  |
| --- | --- | --- |
| „ | No aj v takom Slizolinenebývajú žiaci zlí, do aleluja sa drvia,aby svoj cieľ dosiahli. | "|
|

* v Harry Potter a Ohnivá čaša:

|  |  |  |
| --- | --- | --- |
| „ | Slizolinčan o moc vždy stál. | "|
|

* v Harry Potter a Fénixov rád:

|  |  |  |
| --- | --- | --- |
| „ | Slizolin vravel: "Učme len tých,čo čistokrvných majú predkov."Len čistokrvný čarodejníkštudovať smel u Slizolina,čo ako on bol prefíkaný,nie kadejaká háveď iná. | "|
|

 Opis zápletky alebo rozuzlenia príbehu sa tu končí.

Študenti Slizolinu
------------------

### Bývalí

* Riddle, Tom Marvolo
* Black, Alphard
* Black, Orion
* Black, Phineas Nigellus
* Blacková, Elladora
* Blacková, Walburga
* Gaunt, Marvolo
* Gauntová, Merope
* Slughorn, Horace
* Smrťožrúti
	+ Avery
	+ Black, Regulus Arcturus
	+ Carrow, Amycus
	+ Carrowová, Alecto
	+ Crouch, Barty ml.
	+ Dolohov, Anton
	+ Goyle
	+ Jugson
	+ Lestrange, Rabastan
	+ Lestrange, Rodolphus
	+ Lestrangeová - Blacková, Bellatrix
	+ Macnair, Walden
	+ Malfoy, Lucius
	+ Mulciber
	+ Nott
	+ Rookwood, Augustus
	+ Rowle, Thorfinn
	+ Rosier, Evan
	+ Snape, Severus
	+ Thicknesse, Pius
	+ Travers
	+ Wilkes
	+ Yaxley

### Súčasní

* Baddock, Malcolm
* Bletchley, Miles
* Bole, Lucian
* Bulstrodová, Millicent
* Crabbe, Vincent
* Derrick, Peregrin
* Flint, Marcus (prepadol)
* Goyle, Gregory
* Harper
* Higgs, Terrence
* Malfoy, Draco
* Montague, Graham
* Nott, Theodore
* Parkinsonová, Pansy
* Pritchard, Graham
* Pucey, Adrian
* Urquhart, Rackharrow
* Veisey
* Warrington, Cassius
* Zabini, Blaise

Referencie
----------

1. ↑  ROWLINGOVÁ, Joanne Kathleen. *Harry Potter a kameň mudrcov*. Preklad Jana Petrikovičová. 1. vyd. [s.l.] : Ikar, 2000. ISBN 8071189715. S. 318.
2. ↑  ROWLINGOVÁ, Joanne Kathleen. *Harry Potter a Ohnivá čaša*. Preklad Jana Petrikovičová. 1. vyd. [s.l.] : Ikar, 2001. ISBN 8055101736. S. 712.
3. ↑  ROWLINGOVÁ, Joanne Kathleen. *Harry Potter a Fénixov rád*. Preklad Oľga Kralovičová. 2. vyd. [s.l.] : Ikar, 2015. ISBN 9788055143873. S. 832.

Pozri aj
--------

* Chrabromil
* Bystrohlav
* Bifľomor